Աղքատ գյուղացու հագուստի շնորհիվ, Վարդանը պայմանավորվեց խելամիտ գնով մինչև Ղալաթիա նավարկելու մասին, սակայն զգուշավոր նավավարը սկզբում ուզեց դրամը տեսնել։ Նրանք տեղավորվեցին թեթև և երկու կողմից սրածայր նավակի մեջ, որը կանաչ և դեղին էր ներկված, իսկ ծայրերում վիշապներ էին պատկերված։ Նավավարը, հակված ուսերով, ժամանակից շուտ ծերացած դեմքով պինդ մի տղամարդ էր, որը թիավարում էր անհոգ տեսքով։ Նավակն արագ էր շարժվում նաև հոսանքի շնորհիվ։ Մարմարա ծովում՝ Բոսֆորի նեղուցում հածանավեր էին կանգնած։ Արամը, տեսնելով հսկա հրանոթները, զարմացավ.